Εκλογές στην Αμπχαζία

Στην Αμπχαζία, που δεν είναι διεθνώς αναγνωρισμένη, διεξάγονται εκλογές για Πρόεδρο και για Κοινοβούλιο.

1994

Οι πρώτες έμμεσες προεδρικές εκλογές διενεργήθηκαν στις 26 Νοεμβρίου 1994. Πρόεδρος εξελέγη ο Βλάντισλαβ Αρτζίνμπα και ανέλαβε καθήκοντα στις 6 Δεκεμβρίου.

1999

Στις προεδρικές εκλογές που διενεργήθηκαν στις 3 Οκτωβρίου 1999, ταυτόχρονα με ένα δημοψήφισμα για σύνταγμα, ο πρόεδρος Αρτζίνμπα επανεξελέγη χωρίς αντίπαλο με ποσοστό 99,11%.

2004

Ο Σεργκέι Μπαγκάπς, ως κοινός υποψήφιος της Αντιπολίτευσης, κέρδισε τις προεδρικές εκλογές που έγιναν στις 3 Οκτωβρίου 2004.  Αρχικά, η Εφορευτική Επιτροπή είχε ανακοινώσει ότι ο νικητής των εκλογών ήταν ο Ραούλ Χατζίμπα. Αργότερα όμως το Ανώτατο Δικαστήριο έκρινε ότι νικητής ήταν ο Μπαγκάπς με 50,3% των ψήφων. Έπειτα, το δικαστήριο ανέτρεψε την προηγούμενη απόφασή του, υποκύπτοντας σε εκδηλώσεις βίας από υποστηρικτές του Χατζίμπα. Ο Μπαγκάπς με τους υποστηρικτές του απείλησαν να διοργανώσουν τη δική τους τελετή ορκωμοσίας, στις 6 Δεκεμβρίου.

2005

Ωστόσο, στις αρχές Δεκεμβρίου του 2004, οι δύο αντίπαλοι ένωσαν τις δυνάμεις τους και συμφώνησαν να σχηματίσουν κυβέρνηση εθνικής ενότητας στο μέλλον. . Οι νέες εκλογές διεξήχθησαν στις 12 Ιανουαρίου 2005. Ο Μπαγκάπς έγινε πρόεδρος αποσπώντας το 91,5% των ψήφων και ο Χατζίμπα κατήλθε για αντιπρόεδρος.

1919

Οι πρώτες βουλευτικές εκλογές στην Αμπχαζία έγιναν στις 13 Φεβρουαρίου 1919, μαζί με τις εκλογές για την ανάδειξη των μελών του Συμβουλίου του Λαού της Αμπχαζίας. Οι Σοσιαλδημοκράτες κέρδισαν τις 27 από τις συνολικά 40 έδρες.  Επί συνόλου των 40 μελών, τα 18 ήταν από την Αμπχαζία, 16 από τη Γεωργία και 6 από άλλες εθνοτικές ομάδες.

1991

Μεταξύ Οκτωβρίου και Δεκεμβρίου του 1991 έγιναν βουλευτικές εκλογές.
Η κατανομή των 65 εδρών του Ανωτάτου Σοβιέτ έγινε με βάση τις διαφορετικές εθνοτικές ομάδες. Οι 28 έδρες προεπελέγησαν για τους Αμπχάζιους, οι 26 για τους Γεωργιανούς και οι 11 για άλλες εθνοτικές ομάδες.

1996

Οι επόμενες βουλευτικές εκλογές διεξήχθησαν σε δύο γύρους, στις 23 Νοεμβρίου 1996 και στις 7 Δεκεμβρίου. Ταυτόχρονα, η αντίδραση της Γεωργίας ήταν να οργανώσει δημοψήφισμα μεταξύ των Αμπχάζιων προσφύγων.
Οι διεθνείς οργανισμοί κήρυξαν τις εκλογές άκυρες. Συνολικά 78 υποψήφιοι διεκδίκησαν τις 35 έδρες του Ανώτατου Σοβιέτ, από τουςοποίους μόνο οι 2 ήταν Γεωργιανοί. Όλοι οι υποψήφιοι κατήλθαν ως ανεξάρτητοι.

2002

Στις βουλευτικές εκλογές που έγιναν στις 2 Μαρτίου 2002 εξελέγη η συνέλευση του λαού. Οι υποψήφιοι που ήταν προσκείμενοι στον πρόεδρο Βλάντισλαβ Αρτζίνμπα κέρδισαν όλες τις 35 έδρες.

2007

Στις εκλογές που έγιναν σε δύο γύρους, στις 4 Μαρτίου και στις 18 Μαρτίου 2007, εξελέγησαν τα 35 μέλη της συνέλευσης του λαού σε μονοεδρικές περιφέρειες.  Από τα συνολικά 35 εκλεγμένα μέλη, τα 28 υποστήριξαν τον πρόεδρο Σεργκέι Μπαγκάπς και 7 την αντιπολίτευση.Η συμμετοχή διαμορφώθηκε στο 47,25% στον πρώτο γύρο.

2012

Στις βουλευτικές εκλογές που διεξήχθησαν στις 10 και στις 24 Μαρτίου 2012 κατήλθαν συνολικά 156 υποψήφιοι. Οι εκλογές δεν αναγνωρίστηκαν από τη Γεωργία. Την ψηφοφορία επέβλεψαν 56-100 παρατηρητές από 9 χώρες. Το Κοινοβούλιο από απαρτίζεται από 35 μέλη-πολίτες.

2016

Στις 10 Ιουλίου 2016 διεξήχθη δημοψήφισμα, στο οποίο οι πολίτες απέρριψαν (σε ποσοστό 50,36%) την πρόταση να διεξαχθούν πρόωρες προεδρικές εκλογές. Η συμμετοχή στο δημοψήφισμα ήταν μόλις 1,23%. Η πρωτοβουλία για το δημοψήφισμα προερχόταν από την αντιπολίτευση και η κυβέρνηση την αποδέχθηκε. Η αποτυχία του δημοψηφίσματος ερμηνεύτηκε ως μεγάλη νίκη για τον πρόεδρο Ραούλ Χατζίμπα.

1991

Στην αυτόνομη σοβιετική σοσιαλιστική δημοκρατία της Αμπχαζίας διενεργήθηκε στις 17 Μαρτίου 1991 ένα δημοψήφισμα, ως μέρος ενός ευρύτερου σοβιετικού δημοψηφίσματος. Οι πολίτες ενέκριναν τη συνθήκη της Νέας Ένωσης, σε ποσοστό 98,6%. Ωστόσο, οι Γεωργιανοί της περιοχής δεν έλαβαν μέρος.

1999

Με ποσοστό 97,7% εγκρίθηκε σε δημοψήφισμα ένα νέο σύνταγμα στις 3 Οκτωβρίου 1999. Παράλληλα ψηφίστηκε η τροποποίηση του νόμου που προέβλεπε ισόβια θητεία για τους διορισμένους δικαστές, αντικαθιστώντας την με πενταετή θητεία. Οι γεωργιανοί που είχαν εκδιωχθεί από την περιοχή μετά τον εμφύλιο πόλεμο δεν έλαβαν μέρος στο δημοψήφισμα, με το αποτέλεσμα να μην αναγνωρίζεται διεθνώς.